b'\n_START_ARTICLE_\nHayate (1925)\n_START_SECTION_\nPalvelus\n_START_PARAGRAPH_\nToisen maailmansodan alkaessa aluksen p\xc3\xa4\xc3\xa4llikk\xc3\xb6n\xc3\xa4 oli komentajakapteeni Takatsuka Minoru ja alus kuului 4. laivaston 6. h\xc3\xa4vitt\xc3\xa4j\xc3\xa4laivueen 29. h\xc3\xa4vitt\xc3\xa4j\xc3\xa4viirikk\xc3\xb6\xc3\xb6n, jonka muut alukset olivat Oite, Asanagi ja Yunagi. Marraskuussa 1941 alus oli Trukilla._NEWLINE_Alus liitettiin 21. marraskuuta operaatio U:hun eli Waken valtaukseen. Alus l\xc3\xa4hti 29. marraskuuta viirikk\xc3\xb6ns\xc3\xa4 mukana Trukilta ja se saapui Kwajaleinille 3. joulukuuta. Alus jatkoi matkaansa Roista Kwajaleinilta 7. joulukuuta partiomatkalle._NEWLINE_Alus l\xc3\xa4hti 8. joulukuuta kontra-amiraali Kajioka Sadamichin johtaman Waken valtausosaston mukana kohti Wakea. Alus l\xc3\xa4hti 11. joulukuuta tulittamaan Wilkesin rannikkopattereita, kun siihen osui yksi tai kaksi 127 millimetrin rannikkotykist\xc3\xb6n kranaattia. Osumat aiheuttivat aluksen per\xc3\xa4ss\xc3\xa4 voimakkaan r\xc3\xa4j\xc3\xa4hdyksen, joka katkaisi aluksen. Alus upposi parissa minuutissa vieden mukanaan l\xc3\xa4hes koko miehist\xc3\xb6n. Aluksella sai surmansa 167 henke\xc3\xa4 mukaan lukien aluksen p\xc3\xa4\xc3\xa4llikk\xc3\xb6. Ainoastaan yksi mies saatiin pelastettua merest\xc3\xa4.'